Temeljem članka 7. Zakona o kulturnim vijećima i financiranju javnih potreba u kulturi ("Narodne novine" broj 83/22.) i članka 55a. stavak 2. točke 2. i 10. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.), Župan Osječko-baranjske županije objavljuje


J A V N I   P O Z I V

za predlaganje programa/projekata za Program javnih potreba u kulturi
Osječko-baranjske županije za 2023. godinu


I. Predmet javnog poziva

Predmet ovoga Javnog poziva je provedba postupka dodjele namjenskih financijskih sredstva za programe i projekte za unaprjeđivanje, očuvanje, zaštitu te poticanje i promicanje profesionalnog, kulturnog i umjetničkog stvaralaštva, kulturnog amaterizma i alternativnog stvaralaštva, posebice stvaralaštva mladih te promicanje potreba u kulturi i umjetnosti nacionalnih manjina s područja Županije u zemlji i inozemstvu, sukladno odredbama Zakona o kulturnim vijećima i financiranju javnih potreba u kulturi, koje obuhvaćaju sljedeće djelatnosti i područja:
1. djelatnost zaštite, očuvanja i održivog upravljanja kulturnom baštinom,
1. knjižničnu djelatnost i nakladničku i knjižarsku djelatnost,
1. muzejsku i arhivsku djelatnost,
1. glazbenu i glazbeno-scensku umjetnost,
1. dramsku i plesnu umjetnost,
1. vizualnu umjetnosti i audiovizualnu djelatnost,
1. interdisciplinarnu i novu umjetničku i kulturnu praksu i
1. međunarodnu kulturnu suradnju i mobilnost.


II. Opći uvjeti za podnošenje prijava

Pravo predlaganja programa/projekta odnosno prijave za dodjelu financijskih sredstava imaju samostalni umjetnici, umjetničke organizacije, ustanove u kulturi, udruge, pravne i fizičke osobe koje provode programe i projekte u području kulture, odnosno koje su u odgovarajućem registru registrirane za djelatnost kulture i umjetnosti (udruge) odnosno koje su registrirane za kulturne djelatnosti koju prijavljuju (druge pravne osobe).  

Pravo prijave ima pravna osoba koja ispunjava sljedeće uvjete:
1. da je registrirana kao pravna osoba u odgovarajućem službenom registru odnosno kao ustrojstveni oblik pravne osobe (ogranak, podružnica i slični ustrojstveni oblik udruge ili druge organizacije) sa svojstvom pravne osobe,
1. da joj je sjedište na području Županije, 
1. da svoj rad temelji na potrebama zajednice prema načelima djelovanja za opće dobro,
1. da uredno ispunjava obveze plaćanja poreza i doprinosa te druga davanja prema Državnom i Županijskom proračunu,
1. da uredno ispunjava obveze iz svih prethodno odobrenih sredstava te je podnijela izvješće o izvršenju programa/projekta sufinanciranog sredstvima Županijskog proračuna u prethodnom razdoblju.

Pravo prijave ima fizička osoba koja ima prebivalište odnosno boravište na području Županije.



III. Kriteriji vrednovanja programa

U postupku vrednovanja programa/projekata predloženih za uvrštavanje u Program javnih potreba odnosno za čije financiranje su zatražena sredstva, ocjenjuje se kvaliteta i značenje prijavljenog programa/projekta, njihova realnost te institucionalna osposobljenost prijavitelja za njihovu provedbu, a osobito:
1. potencijal predloženog programa/projekta (stupanj doprinosa programa/projekta ostvarivanju vizije i strateških ciljeva razvoja Županije utvrđenih srednjoročnim županijskim aktom strateškog planiranja),
1. značaj programa/projekta za očuvanje, unaprjeđenje i promoviranje kulture i kulturne baštine odnosno kulturnog identiteta Županije,
1. kvaliteta sadržaja, izvornost, kreativnost i inovativnost ponuđenog programa/projekta te stupanj utjecaja na razvoj i afirmaciju umjetničkog i kulturnog stvaralaštva,
1. posebne značajke programa/projekta (odgojna usmjerenost djeci i mladima, sudjelovanje osoba s invaliditetom, uključivanje socijalno marginaliziranih skupina i sl.),
1. kvaliteta prijedloga programa/projekta (jasnoća, cjelovitost, ekonomičnost i provedivost programa/projekta),
1. kvaliteta proračuna (iskazana financijska potpora iz drugih izvora te realan plan osiguranja sredstava za provedbu programa/projekta),
1. stupanj suradnje s drugim sudionicima programa/projekta osobito u razvoju regionalne i međunarodne suradnje,
1. broj sudionika obuhvaćenih provedbom programa/projekta i
1. kapacitet i reference prijavitelja (razina stručnih i organizacijskih sposobnosti za provedbu i upravljanje planiranim programom/projektom, kvaliteta dosadašnjeg rada, uspjesi i iskustvo u provođenju programa/projekta).


IV. Financijska sredstva

Financijska sredstva za javne potrebe u kulturi koje se financiraju temeljem ovoga Javnog poziva u iznosu od 221.000,00 eura bit će planirana u Proračunu Osječko-baranjske županije za 2023. godinu. 

Najmanji iznos financijskih sredstava koji se može odobriti korisniku je 133,00 eura, a najveći iznos je 26.545,00 eura.


V. Podnošenje prijave

Ovaj Javni poziv objavljuje se na mrežnoj stranici Županije: www.obz.hr. 

Prijedlozi programa/projekta pripremljeni u skladu s ovim Javnim pozivom dostavljaju se na propisanim obrascima opisa programa/projekta i proračuna programa/projekta sa svom popratnom dokumentacijom, elektroničkim putem i/ili u papirnatom obliku u zatvorenoj omotnici.

Poštom ili osobno u zatvorenoj omotnici na adresu:

"Za Program javnih potreba u kulturi za 2023. godinu"
Osječko-baranjska županija
Pisarnica
Županijska 4
31000 Osijek

Ili

Elektroničkim putem na e-mail adresu: kultura@obz.hr.
Prijedlozi programa/projekta dostavljaju se u skladu s uputama za prijavitelje koje se nalaze na mrežnoj stranici Županije. 

Rok za dostavu prijedloga je 30 dana od dana objave ovoga Javnog poziva, odnosno od 31. listopada do 30. studenoga 2022. godine.

Prijedlozi programa/projekta moraju biti prijavljeni na propisanim obrascima (Ku1 i Ku2) koji moraju biti ispunjeni elektronički.

Obrasce je moguće preuzeti na mrežnoj stranici Osječko-baranjske županije: www.obz.hr. 

Ukoliko predlagatelj ima više prijedloga programa/projekata (najviše dva), svaki prijavljuje na posebnoj prijavnici te, ukoliko predaje u papirnatom obliku, u zasebnoj zatvorenoj omotnici.   

Sve nepotpune i nepravovremene prijave kao i prijave koje nisu dostavljene na propisanim obrascima, obrasci rukom pisani, odnosno prijave podnesene protivno uvjetima iz ovoga Javnog poziva neće biti razmatrane.


VI. Dokumentacija

Pravne osobe prijavi obvezno prilažu: 
1. popunjeni obrazac Ku1 (obrazac objavljen na mrežnoj stranici Županije),
1. popunjeni obrazac Ku2 (obrazac objavljen na mrežnoj stranici Županije),
1. dokaz o registraciji pravne osobe odnosno njezinog ustrojstvenog oblika (ogranak, podružnica i slični ustrojstveni oblik udruge ili druge organizacije) sa svojstvom pravne osobe,
1. [bookmark: _GoBack]uvjerenje nadležne porezne uprave da podnositelj prijave uredno ispunjava obveze plaćanja poreza i doprinosa i drugih davanja prema Državnom proračunu,
1. opisno godišnje izvješće o radu i propisani financijski izvještaj za prethodnu godinu i
1. uvjerenje nadležnog suda da se ne vodi kazneni postupak protiv osobe ovlaštene za zastupanje pravne osobe (ne starije od 6 mjeseci).

Fizička osoba prijavi obvezno prilaže: 
1. popunjeni obrazac Ku1 (obrazac objavljen na web stranici Županije),
1. popunjeni obrazac Ku2 (obrazac objavljen na web stranici Županije),
1. dokaz o prebivalištu ili boravištu i 
1. uvjerenje nadležnog suda da se ne vodi kazneni postupak protiv fizičke osobe (ne starije od 6 mjeseci).

Propisani obrasci moraju biti potpisani i ovjereni pečatom (ukoliko je primjenjivo) od strane ovlaštene osobe podnositelja zahtjeva i dostavljeni u izvorniku. 

Iznimno, davatelj sredstava može tražiti statut pravne osobe i druge dokaze vezane uz provedbu programa/projekta prijavljenog na javni poziv.   


VII. Odlučivanje o prijavi

Nakon razmatranja i vrednovanja svih predloženih programa/projekta, o prihvaćanju prijave odlučit će se, sukladno Zakonu o kulturnim vijećima i financiranju javnih potreba u kulturi ("Narodne novine" broj 83/22.), donošenjem Plana raspodjele sredstava prema programu javnih potreba u kulturi (u daljnjem tekstu: Plan).

Plan se objavljuje na službenoj mrežnoj stranici Osječko-baranjske Županije: www.obz.hr. 
Prijavitelji programa/projekta neće se u pisanom obliku obavještavati o neprihvaćanju prijavljenog programa. 


VIII.  Podnošenje prigovora

Prigovor protiv Plana podnosi se, sukladno članku 28. Zakona o kulturnim vijećima i financiranju javnih potreba u kulturi, u roku od osam dana od dana dostave Plana. Plan se dostavlja javnom objavom na mrežnoj stranici Županije: www.obz.hr.  

Osječko-baranjska županija dužna je odgovoriti na prigovor u roku od 30 dana od dana podnošenja prigovora.  


IX. Korištenje odobrenih financijskih sredstava
	
S prijaviteljem programa/projekta kojemu su Planom odobrena financijska sredstva, sklapa se ugovor kojim se uređuju međusobna prava i obveze korisnika financijskih sredstava i Županije. 

Korisnik financijskih sredstava će prilikom potpisivanja ugovora dati i izjavu o nepostojanju dvostrukog financiranja. 

Odobrena sredstva korisnik može koristiti za provedbu aktivnosti predviđenih u odobrenom programu/projektu. Ukoliko se utvrdi nenamjensko korištenje sredstava, korisnik financijskih sredstava u obvezi je nenamjenski utrošena sredstva vratiti u Proračun Županije. Korisnik financijskih sredstava dužan je odobrena sredstva vratiti u Županijski proračun i u slučaju odustajanja od programa/projekta za koji su sredstva odobrena.


X. Način izvještavanja te praćenja korištenja sredstava 

Korisnik financijskih sredstava dužan je dostaviti Upravnom tijelu Županije nadležnom za poslove kulture sve potrebne podatke o provedenom programu/projektu na obrascima izvješća Ku3 i Ku4. 

Županija ima pravo poduzimati radnje koje omogućuju učinkovit nadzor namjenskog trošenja sredstava.


XI. Čuvanje dokumentacije

Svi dokumenti vezani uz prijave za financiranje javnih potreba u kulturi bit će odloženi i čuvani u skladu s propisima o zaštiti i očuvanju dokumentarnog i arhivskog gradiva te se ne vraćaju predlagateljima. 



